ഫേസ്ബുക്ക് കുവൈറ്റില് ഏറ്റവും കൂടുതല് ഉപയോഗിക്കുന്ന സോഷ്യല് മീഡിയ പ്ലാറ്റ്ഫോം കുവൈറ്റ് സിറ്റി: കുവൈറ്റില് ഏറ്റവും കൂടുതല് ഉപയോഗിക്കുന്ന സോഷ്യല് മീഡിയ പ്ലാറ്റ്ഫോം ഫേസ്ബുക്കാണെന്ന് റിപ്പോര്ട്ട്. 2021ലെ രണ്ടാം പാദത്തെ കണക്കുകള് താരതമ്യം ചെയ്ത് ഐടി കമ്മീഷനാണ് ഇക്കാര്യം വ്യക്തമാക്കിയത്. കുവൈറ്റിലെ ആകെ ഇന്റര്നെറ്റ് ഉപയോക്താക്കളില് 31 ശതമാനവും ഫേസ്ബുക്ക് ഉപയോഗിക്കുന്നു. റശ്യന് സോഷ്യല് നെറ്റ്വര്ക്കിംഗ് സൈറ്റായ ഒഡ്നോക്ലാസ്നിക്കിയാണ് രണ്ടാമത് 19.9 ശതമാനം. 16.5 ശതമാനം ഉപയോക്താക്കളുള്ള ടാംബ്ല മൂന്നാമതുണ്ട്. ഇന്സ്റ്റഗ്രാമാണ് നാലാമത് 13.4 . അഞ്ചാമതുള്ള ട്വിറ്റര് 11.5 ശതമാനം പേര് ഉപയോഗിക്കുന്നു. ബ്രോഡ്കാസ്റ്റ് പ്ലേബാക്ക് ആപ്ലിക്കേഷനുകളില് ടിക്ക് ടോക്കാണ് കുവൈറ്റില് ഒന്നാമത്. 35.9 ശതമാനം പേര് ഇത് ഉപയോഗിക്കുന്നു. 32.5 ശതമാനം പേര് ഉപയോഗിക്കുന്ന യൂട്യൂബ് രണ്ടാമതുണ്ട്. 11.5 ഉപയോക്താക്കളുമായി നെറ്റ്ഫ്ളിക്സ് മൂന്നാമതാണ്.